
Okresný súd Bardejov SK-4C/10/2020 8620200215 22. 05. 2024 Mgr. Tomáš Saraka ECLI:SK:OSBJ:2024:8620200215.6
Uznesenie Okresný súd Bardejov v spore žalobcu A. B., nar.XX.XX.XXXX, bytom C. XXX/XX, XXX XX D. zastúpeného JUDr. Ambrózom Motykom, advokátom, so sídlom Námestie SNP 7, 091 01 Stropkov proti žalovanej Orange Slovensko, a.s., so sídlom Metodova 8, 821 08 Bratislava, IČO:35 697 270 zastúpenej Advokátska kancelária Branislava Máčaja, s.r.o., so sídlom Vajnorská 21A, 831 03 Bratislava- mestská časť Nové Mesto, IČO:46 759 875 o náhradu nemajetkovej ujmy za zásah do osobnostných práv vo výške X.XXX,-XXX takto rozhodol: Rozsudok Okresného súdu Svidník zo dňa 09.03.2023 č.k. 4C/10/2020-213 sa v záhlaví, v časti označenia právneho zástupcu žalovanej o p r a v u j e tak, že správne označenie právneho zástupcu žalovanej je Advokátska kancelária Branislava Máčaja, s.r.o., so sídlom Vajnorská 21A, 831 03 Bratislava- mestská časť Nové Mesto, IČO:46 759 875. odôvodnenie: 1. Pri písomnom vyhotovovaní rozsudku Okresného súdu Svidník zo dňa 09.03.2023, č.k.4C/10/2020-213 došlo k chybe v písaní, keď v záhlaví rozsudku bol právny zástupca žalovanej označený nesprávne v časti jeho obchodného mena zapísaného v obchodnom registri a nebolo tam uvedené jeho identifikačné číslo ( IČO). 2. Po predložení veci Krajskému súdu v Prešove na rozhodnutie o podanom odvolaní žalobcu proti výroku rozsudku o trovách konania ( výroku č. V) Krajský súd v Prešove uznesením zo dňa 05.10.2023, č.k.12Co/35/2023-275 vrátil vec tunajšiemu súdu na postup podľa § 224 CSP, čo odôvodnil tým, že záhlavie písomného vyhotovenia rozsudku súdu prvej inštancie obsahuje chyby v písaní a iné zrejmé nesprávnosti, a to konkrétne čo sa týka označenia právneho zástupcu žalovanej, keďže v záhlaví rozhodnutia chýba IČO právneho zástupcu žalovanej a nie je tam uvedené správne ani jeho obchodné meno tak, ako ho má zapísané v obchodnom registri a v Slovenskej advokátskej komore. 3. Podľa ust. § 224 Civilného sporového poriadku ( ďalej len „CSP.“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Vzhľadom na uvedenú chybu v písaní ( nesprávne uvedené obchodné meno a chýbajúce IČO právneho zástupcu žalovanej) v záhlaví písomného vyhotovenia rozsudku, za účelom opravy tejto chyby v písaní, postupujúc v súlade s ust. § 224 CSP súd rozhodol tak ako je uvedené vo výrokovej časti tohto uznesenia. V ostatných častiach rozsudok ostáva nezmenený. V súvislosti s prípustnosťou odvolania voči tomuto opravnému uzneseniu vydanému ex offo súd podporne poukazuje na Veľký komentár k Civilnému sporovému poriadku autorov Števček, M., Ficová, S., Baricová, J., Mesiarkinová, S., Bajánková, J., Tomašovič, M., a kol. Praha : C. H. Beck., 2016, strana 1199, výklad k § 357 písm. f/ CSP
Poučenie: Proti tomuto uzneseniu možno podať odvolanie do 15 dní od dňa jeho doručenia na Okresný súd Bardejov ( § 357 písm. f/ CSP v spojení s článkom 3 ods.2 CSP). V odvolaní sa má uviesť ktorému súdu je určené, kto ho robí, ktorej veci sa týka, čo sa ním sleduje, spisová značka konania, ďalej sa má uviesť proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne ( odvolacie dôvody) a čoho sa odvolateľ domáha ( odvolací návrh). Odvolanie musí byť podpísané.

